## Πρόγραμμα Πανελλαδικών Εξετάσεων Ειδικών Μαθημάτων 2016

* [Εκτύπωση](http://edu.klimaka.gr/anakoinoseis-panellhnies/panellhnies/180-programma-panelladikwn-exetasewn-eidikwn-mathhmatwn.html?tmpl=component&print=1&page=)

**f**Share

[Tweet](https://twitter.com/share)

# ΠΡΟΓΡΑΜΜΑ ΠΑΝΕΛΛΑΔΙΚΩΝ ΕΞΕΤΑΣΕΩΝ ΕΙΔΙΚΩΝ ΜΑΘΗΜΑΤΩΝ 2016

[(Σύμφωνα με την εγκύκλιο καθορισμού προγράμματος πανελλαδικών εξετάσεων)](http://edu.klimaka.gr/anakoinoseis-panellhnies/panellhnies/2363-programma-panelladikes-exetaseis.html)

Αρ.Πρωτ.Φ253.2/69270/Α5/22-04-2016/ΥΠΠΕΘ

ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ,
ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ
ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ - ΤΜΗΜΑ Α΄
Πληροφορίες: Κων/να Ντούτσου 2103442684
Ανδρέας Λάμπος 2103442702
- FAX: 2103442098

ΘΕΜΑ:
1.**Καθορισμός προγράμματος επαναληπτικών πανελλαδικών εξετάσεων μαθημάτων έτους 2016:**
Α) ημερήσιων και εσπερινών Γενικών Λυκείων, με το ΝΕΟ σύστημα
Β)ημερήσιων και εσπερινών Γενικών Λυκείων και ΕΠΑΛ (ΟΜΑΔΑ Β΄) με το ΠΑΛΑΙΟ σύστημα
Γ) ημερήσιων ΕΠΑΛ γενικής παιδείας και ειδικότητας με το ΝΕΟ σύστημα
Δ)ημερήσιων και εσπερινών ΕΠΑΛ γενικής παιδείας και ειδικότητας ΕΠΑΛ (ΟΜΑΔΑ A΄) και ειδικότητας ΕΠΑΛ (ΟΜΑΔΑ Β΄) με το ΠΑΛΑΙΟ σύστημα

**2. Καθορισμός προγράμματος εξετάσεων έτους 2016 ειδικών μαθημάτων** των υποψηφίων για εισαγωγή στα οικεία τμήματα Πανεπιστημίων, ΤΕΙ και των Ανώτ. Σχολών Τουριστικής Εκπαίδευσης

**3. Ορισμός προθεσμίας υγειονομικής εξέτασης και πρακτικής δοκιμασίας των υποψηφίων για εισαγωγή στα ΤΕΦΑΑ.**

Έχοντας υπόψη:
1 Τις διατάξεις του άρθρου 14 του Π.Δ. 60/2006 (ΦΕΚ 65-Α) “Αξιολόγηση των Μαθητών του Ενιαίου Λυκείου”.
2. Τις διατάξεις της παραγράφου 2 του άρθρου 4 της αριθμ. Φ.151/22071/Β6/26-2-2009 (ΦΕΚ 373 Β΄) Υπουργικής Απόφασης «Πρόσβαση κατόχων απολυτηρίου Επαγγελματικού Λυκείου (ΕΠΑΛ)-Ομάδα Α΄ στα Ανώτατα Τεχνολογικά Εκπαιδευτικά Ιδρύματα (ΤΕΙ), στην Ανώτατη Σχολή Παιδαγωγικής και Τεχνολογικής Εκπ/σης (ΑΣΠΑΙΤΕ), στις Ανώτερες Σχολές Τουριστικής Εκπ/σης (ΑΣΤΕ), στις Ακαδημίες Εμπορικού Ναυτικού (ΑΕΝ), στις Ανώτερες Στρατιωτικές Σχολές Υπαξιωματικών και Σχολών Αστυφυλάκων».
3. Τις διατάξεις του άρθρου 2 της Φ.251/37802/Α5 (ΦΕΚ 698 Β΄/2016) «Διαδικασίες σχετικά με τις πανελλαδικές εξετάσεις Γενικού Λυκείου, με το σύστημα εισαγωγής στην τριτοβάθμια εκπαίδευση που θεσπίστηκε με το Ν.4186/2013 (ΦΕΚ 193 Α΄), όπως τροποποιήθηκε και ισχύει».
4.Τις διατάξεις του άρθρου 4 της Φ.151/17557/Α5 (ΦΕΚ 290 Β΄/2016) Υ.Α. «Πρόσβαση κατόχων απολυτηρίου Επαγγελματικού Λυκείου (ΕΠΑΛ) στα Τεχνολογικά Εκπαιδευτικά Ιδρύματα (ΤΕΙ), στην Ανώτατη Σχολή Παιδαγωγικής και Τεχνολογικής Εκπ/σης (ΑΣΠΑΙΤΕ), στις Ανώτερες Σχολές Τουριστικής Εκπ/σης (ΑΣΤΕ), στις Ακαδημίες Εμπορικού Ναυτικού (ΑΕΝ), στις Ανώτερες Στρατιωτικές Σχολές Υπαξιωματικών και Σχολές Αστυφυλάκων.»
5. Τις διατάξεις της Φ.253.2/62767/Α5 (ΦΕΚ 1063 Β΄) Υ.Α. «Καθορισμός οργάνωσης και τρόπου διεξαγωγής επαναληπτικών πανελλαδικών εξετάσεων μαθημάτων έτους 2016».
6. Τις διατάξεις του άρθρου 5 της αριθμ. Φ.253/128314/Β6/29-11-2002 (ΦΕΚ 1538 Β΄) Υ.Α. «Ορισμός των τμημάτων και των σχολών των Πανεπιστημίων, των ΤΕΙ και των Ανωτέρων Σχολών Τουριστικών Επαγγελμάτων, των Σχολών
Τουριστικής Εκπαίδευσης για την εισαγωγή στα οποία απαιτείται εξέταση σε ειδικά μαθήματα ή πρακτικές
δοκιμασίες, τα αντίστοιχα ειδικά μαθήματα και πρακτικές δοκιμασίες για κάθε ένα από τα τμήματα και τις σχολές
αυτές, τον τρόπο, τον τόπο και το χρόνο εξέτασης και βαθμολόγησης της εξέτασης στα ειδικά αυτά μαθήματα και
πρακτικές δοκιμασίες και κάθε άλλη αναγκαία λεπτομέρεια».
7. Τις διατάξεις του ΠΔ 73/2015 (ΦΕΚ 116 Α΄) «Διορισμός Αντιπροέδρου της Κυβέρνησης, Υπουργών, Αν. Υπουργών
και Υφυπουργών».

ΑΠΟΦΑΣΙΖΟΥΜΕ

(...)

2. Καθορίζουμε το **πρόγραμμα των εξετάσεων των Ειδικών Μαθημάτων** των υποψηφίων για εισαγωγή σε τμήματα Πανεπιστημίων, ΤΕΙ και των Σχολών Τουριστικής Εκπ/σης, για τα οποία απαιτείται εξέταση σε ειδικά μαθήματα, ως ακολούθως:

|  |
| --- |
| ΠΡΟΓΡΑΜΜΑ ΕΞΕΤΑΣΕΩΝ ΕΙΔΙΚΩΝ ΜΑΘΗΜΑΤΩΝ 2016 ΓΙΑ ΓΕΛ & ΕΠΑΛ |
| **ΗΜΕΡΑ** | **ΗΜΕΡ/ΝΙΑ** | **ΜΑΘΗΜΑ** | **ΩΡΑ ΕΝΑΡΞΗΣ ΕΞΕΤΑΣΗΣ** |
| ΠΕΜΠΤΗ | 16-6-2016 | ΙΤΑΛΙΚΑ | 08.30 π.μ. |
| ΠΑΡΑΣΚΕΥΗ | 17-6-2016 | ΙΣΠΑΝΙΚΑ | 08.30 π.μ. |
| ΣΑΒΒΑΤΟ | 18-6-2016 | ΑΓΓΛΙΚΑ | 10.00 π.μ. |
| ΤΡΙΤΗ | 21-6-2016 | ΕΛΕΥΘΕΡΟ ΣΧΕΔΙΟ | 08.30 π.μ. |
| ΤΕΤΑΡΤΗ | 22-6-2016 | ΓΡΑΜΜΙΚΟ ΣΧΕΔΙΟ | 08.30 π.μ |
| ΠΕΜΠΤΗ | 23-6-2016 | ΑΡΜΟΝΙΑ | 08.30 π.μ. |
| ΠΑΡΑΣΚΕΥΗ | 24-6-2016 | ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ | 08.30 π.μ |
| ΣΑΒΒΑΤΟ | 25-6-2016 | ΓΑΛΛΙΚΑ | 08.30 π.μ. |
| ΔΕΥΤΕΡΑ | 27-6-2016 | ΓΕΡΜΑΝΙΚΑ | 08.30 π.μ. |

Οι υποψήφιοι πρέπει να προσέρχονται στις αίθουσες εξέτασης : μέχρι τις 08.00 π.μ. για τα μαθήματα με ώρα εξέτασης 08.30 π.μ., μέχρι τις 09.30 π.μ. για το μάθημα με ώρα εξέτασης 10.00 π.μ.

Η διάρκεια εξέτασης για τα μαθήματα:

- των ξένων γλωσσών και της Αρμονίας είναι τρεις (3) ώρες,

- των Σχεδίων ( Ελεύθερο και Γραμμικό) είναι έξι (6) ώρες,

- του ειδικού μαθήματος «ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ» είναι περίπου είκοσι (20) λεπτά.

3. Ως **προθεσμία διεξαγωγής Υγειονομικής Εξέτασης και Πρακτικής Δοκιμασίας** των υποψηφίων για εισαγωγή στα Τμήματα Επιστήμης Φυσικής Αγωγής και Αθλητισμού (**ΤΕΦΑΑ**) ακαδ. έτους 2016-17 ορίζουμε το διάστημα**από την Τετάρτη 15-6-2016 μέχρι και την Τετάρτη 29-6-2016.**